*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*134. számú előterjesztés*

Bátaszék Város Önkormányzat Képviselő-testületének 2024. július 16-án

0730 órakor megtartandó RENDKÍVÜLI ülésére

Döntés Bátaszék Város Településrendezési Eszközeinek 3. számú módosításáról szóló 68/2024. (III. 20.) önkormányzati határozat 1. számú módosításáról és

Bátaszék Város Településrendezési Eszközeinek 3. számú módosítása során lefolytatott helyi partnerségi egyeztetés lezárásáról

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Tóthné Lelkes Erika  pénzügyi irodavezető |

***Tisztelt Képviselő-testület!***

A Tisztelt Képviselő-testület a 68/2024. (III. 20.) önkormányzati határozatában döntött Bátaszék Város Településrendezési Eszközeinek 3. számú módosításáról (a továbbiakban: Tervmódosítás), melynek véleményezési folyamatát *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) előírásainak megfelelően egyszerűsített egyeztetési eljárás keretében folytat le.

A Tervmódosítás tervezetét (a továbbiakban: Tervezet) a ColoLine Terv Kft. (székhely: 7100 Szekszárd, Béri Balogh Ádám utca 75. 4. em. 13., adószám: 25929203-2-17) képviseletében Tóth Dóra Kata településtervező (a továbbiakban: Tervező) készítette el.

A Tervezet készítése során a Helyi Építési Szabályzatban (a továbbiakban: HÉSz) elírásból eredő pontatlanságokra derült fény, melyek a következők:

A HÉSZ 19. § (3) bekezdés e) pontjában, 19. § (4) bekezdés e) pontjában, 20. § (2) bekezdés d) pontjában, 20. § (7) bekezdés d) pontjában, 20. § (12) e) pontjában, 25. § (7) bekezdés f) pontjában és a 26. § (4) bekezdés f) pont fa) alpontjában szereplő hivatkozás, illetve a 30. § (1) és (2) bekezdéseiben szereplő építési övezeti jel kerül javításra.

Fentiek okán szükségszerű a Tervmódosításról szóló döntés kiegészítése a tervi hibák javítása érdekében.

A Tervezetet Bátaszék város Polgármestere (a továbbiakban: Polgármester) véleményeztette a lakossággal.

A lakosság előzetes- és munkaközi tájékoztatására Bátaszék Város Önkormányzata Képviselő-testületének *a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendelete előírásainak megfelelően került sor.

A Tervezettel kapcsolatban a lakosság részéről észrevétel, vélemény nem érkezett.

A határozat-javaslatban szereplő döntések meghozatalát követően a Polgármester kezdeményezi a Tervezet záró szakmai véleményezési szakaszát az E-TÉR felületen.

A záró szakasz kezdeményezésétől számított 10 napon belül a Tolna Vármegyei Kormányhivatal Állami Főépítészi Irodája (a továbbiakban: ÁFI) egyeztető tárgyalást tart, amelyre meghívja a véleményezésre jogosult államigazgatási szerveket.

A záró szakmai véleményt az ÁFI az egyeztető tárgyalást - *vagy amennyiben az egyeztető tárgyaláson elhangzottak alapján módosításra van szükség, a módosított tervezet feltöltését* - követő 5 napon belül adja ki.

Az ÁFI záró szakmai véleményének birtokában hagyható jóvá a Tervezet.

Kérem a Tisztelt Képviselő-testületet Bátaszék Város Településrendezési Eszközeinek 3. számú módosításáról szóló 68/2024. (III. 20.) önkormányzati határozat 1. számú módosításáról és Bátaszék Város Településrendezési Eszközeinek 3. számú módosítása során lefolytatott helyi partnerségi egyeztetés lezárásáról szóló előterjesztés megvitatására és a szükséges döntések meghozatalára!

**1.sz H a t á r o z a t i j a v a s l a t :**

**Bátaszék Város Településrendezési Eszközeinek 3. számú módosításáról szóló 68/2024. (III. 20.) önkormányzati határozat 1. számú módosítására**

Bátaszék Város Önkormányzatának Képviselő-testülete (a továbbiakban: Képviselő-testület) Bátaszék Város Településrendezési Eszközeinek 3. számú módosításáról szóló 68/2024. (III. 20.) önkormányzati határozat (1) bekezdését a következő 4. ponttal egészíti ki:

* 1. A HÉSZ 19. § (3) bekezdés e) pontjában, 19. § (4) bekezdés e) pontjában, 20. § (2) bekezdés d) pontjában, 20. § (7) bekezdés d) pontjában, 20. § (12) e) pontjában, 25. § (7) bekezdés f) pontjában és a 26. § (4) bekezdés f) pont fa) alpontjában szereplő hivatkozás, illetve a 30. § (1) és (2) bekezdéseiben szereplő építési övezeti jel hiba-javítása.

A Képviselő-testület felkéri a Polgármestert, hogy *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet 67. § (1) bekezdése szerinti záró szakasz megindítása során jelen döntést is töltse fel az E-TÉR felületre.

*Határidő:* értelemszerűen

*Felelős*: Dr. Bozsolik Róbert polgármester

(a 2) bekezdésben foglaltakért)

*Határozatról értesül:* Bátaszéki KÖH városüz. iroda

Bátaszéki KÖH pénzügyi iroda

irattár

**2.sz H a t á r o z a t i j a v a s l a t :**

**Bátaszék Város Településrendezési Eszközeinek 3. számú módosítása során lefolytatott helyi partnerségi egyeztetés lezárására**

Bátaszék Város Önkormányzatának Képviselő-testülete (a továbbiakban: Képviselő-testület) Bátaszék Város Településrendezési Eszközeinek 3. számú módosítása (a továbbiakban: Tervmódosítás) során lefolytatott helyi partnerségi egyeztetés összegzését megismerte, jelen határozat 1. mellékletben foglaltakkal egyetért, azokat elfogadja.

A Képviselő-testület tudomásul veszi, hogy a Partnerek részéről vélemény nem érkezett, egyben a helyi partnerségi egyeztetést jelen döntéssel lezárja.

A Képviselő-testület felkéri a Polgármestert, hogy *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet 67. § (1) bekezdése szerint a Tervmódosítás tervezetének E-TÉR felületre történő feltöltésével kezdeményezze a záró szakaszt.

*Határidő:* értelemszerűen

*Felelős*: Dr. Bozsolik Róbert polgármester

(a (3) bekezdésben foglaltakért)

*Határozatról értesül:*

Bátaszéki KÖH városüz. iroda

Bátaszéki KÖH pénzügyi iroda

irattár

1. *melléklet a .../2024. (... ...) önkormányzati határozathoz*

**PARTNERSÉGI EGYEZTETÉS ÖSSZEGZÉSE**

Bátaszék Város Településrendezési Eszközeinek 3. számú módosítása

Bátaszék Város Önkormányzatának Képviselő-testülete *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) 17. § (1) bekezdés b) pont előírása alapján a 68/2024. (III. 20.) önkormányzati határozatában döntött Bátaszék Város Településrendezési Eszközeinek 3. számú módosításáról (a továbbiakban: Tervmódosítás).

**A Tervmódosítás során a partnerségi egyeztetés a következők szerint lett lefolytatva:**

Bátaszék Város Önkormányzatának polgármestere (a továbbiakban: Polgármester) a településrendezési eszközök tervezetét az új R. 62. § (1) bekezdés b) pont-, és azúj R. 68. § (2) bekezdés a) pont előírásai alapján véleményeztette a partnerekkel az E-TÉR felületen:

**Véleményezési szakasz az E-TÉR-ben:**

időtartama: 2024. június 20. - 2024. június 30.

összegzése: Az E-TÉR-ben nem érkezett partneri vélemény.

A Polgármester a településrendezési eszközök tervezetét *a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendeletben foglaltak szerint Helyi Partnerségi Egyeztetésre bocsájtotta a következők szerint:

**Előzetes tájékoztatás**

időtartama: 2024. április 8. - 2023. április 23.

módja:

* + - 1. Polgármesteri Hivatalban történő kifüggesztés,
      2. Bátaszék Város honlapján történő közzététel,

*https://bataszek.hu/bataszek\_varos\_telepulesrendezesi\_tervenek\_3\_szamu\_modositasa\_elozetes\_tajekoztatasi\_szakasz*

* + - 1. Bátaszék Város közösségi oldalán történő közzététel,

*https://facebook.com/bataszekvaros*

összegzése: Az előzetes tájékoztatás során a hirdetményben megadott véleményezési időn belül észrevétel nem érkezett.

**Munkaközi tájékoztatás:**

időtartama: 2024. június 21. - 2024. július 5.

módja:

* + - 1. Polgármesteri Hivatalban történő kifüggesztés,
      2. Bátaszék Város honlapján történő közzététel,

*https://bataszek.hu/files/onkormanyzat/Telepulesrendezesi\_terv/05\_20240619\_Bataszek\_TRTMOD3\_Teljes\_anyag\_PARTNERSEGI.pdf*

* + - 1. Bátaszék Város közösségi oldalán történő közzététel,

*https://facebook.com/bataszekvaros*

összegzése: A munkaközi tájékoztatás során a hirdetményben megadott véleményezési időn belül észrevétel nem érkezett.

Bátaszék, 2024. július 8.

Az összefoglalót készítette:

Béres István

főépítész